Järgnev saade on valminud tänu J.Meyeri sõprade-partnerite toele.
Usun, et tänase õhtu lõppedes
on mõned inimesed võimelised kergendatult hingama ja ütlema:
"Sa tahad öelda, et minuga on kõik hästi?
Et minuga on tõesti kõik hästi?"
IGAPÄEVAELU RÕÕMUD
Põhjus, miks lasin selle asja siin ehitada, on selles,
et tahtsin, et see teile meelde jääks.
Vaimu vili on armastus, rõõm, rahu, pikk meel, lahkus, headus, ustavus,
tasadus ehk alandlikkus ja enesevalitsus.
Üks asi, millele juba mõnda aega tagasi pihta sain, oli see,
et kõik need viljad lähtuvad armastusest.
Armastus on tõesti see kõige olulisem Vaimu vili
ja ilma selleta pole võimalikud ka teised viljad.
Jah, osad teist võivad loomu poolest olla pisut kannatlikumad kui teised.
Minu abikaasa on oma loomult palju kannatlikum kui mina olen.
Kuid tõeline Püha Vaimu vili ja mitte vaid isikuomadus,
lähtub armastusest, mille Jumal on me sisse pannud
ja ka sellest, et Püha Vaim elab me sees.
Ja seal kus on Püha Vaim, seal on ka Ta viljad.
Kuid samas hoiab neid kõiki paigal enesevalitsus.
Nii et armastus ja enesevalitsus on kui raamatukaaned.
Jah, kõik need viljad lähtuvad armastusest,
kuid kui mul pole enesevalitsust, pole ma ka alandlik.
Kui mul pole enesevalitsust, pole ma ka ustav
ja annan alla niipea, kui raskeks läheb.
Ilma enesevalitsuseta pole ma ka hea, lahke ega kannatlik kellegi suhtes.
Ma pole ka rahulik, sest niipea, kui miski mind närvi ajab,
näitan seda välja ja olen ilma ka oma rahust.
Mul pole ka rõõmu ilma enesevalitsuseta,
sest niipea, kui midagi viltu läheb, olen jälle endast väljas.
Nii et ma tahan, et te näeks, kuidas need asjad omavahel toimivad.
Samas aga tahan rääkida erinevusest andide ja vaimuviljade vahel.
Rääkida iseloomu arendamisest,
sest usun, et näeme oma ande erinevalt sellest, kuidas Jumal neid näeb.
Seetõttu on oluline mõista,
et annid on midagi, mida Jumal lihtsalt annab meile.
Me ei saa neid kuidagi välja teenida
ja me ei saa ka teha midagi nende arendamiseks.
Jah, me peame nendega tööd tegema ja neid rakendama,
kuid need on lihtsalt antud meile.
Vaimuviljad aga pole antud, vaid need arendatakse välja.
Need antakse meile seemne kujul, kui Jeesus me sisse elama tuleb,
kuid ainus viis, kuidas vaimuvilju arendada,
on olukordadesse sattudes, kus need tuleb käiku lasta.
See on otsekui lihastega -
kui sa neid ei treeni ega kasuta, muutuvad need nõrgaks ja kõhetuks.
Kui aga hakkad oma muskleid kasutama,
muutuvad need iga korraga üha tugevamaks ja tugevamaks.
Kui palud kannatlikkust, saad vastuseks katsumuse.
Olgu see tõde teile teadmiseks, enne kui üldse edasi läheme.
Kui hakkad paluma vaimuviljade esiletulekut oma elus,
põrkad kokku inimestega, kellega on raske läbi saada.
Põrkad kokku olukordadega, mis panevad su iseloomu täiega proovile.
Sellest hoolimata pead ütlema vapralt:
"Jumal, millest iganes ma ka läbi ei läheks,
et jõuda sinna, kuhu Sa tahad, et ma jõuaks,
ma lähen sellest läbi.
Ma tahan "kasvada suureks" ja olla see, kelleks Sa mind loonud!"
Sest tead, mis juhtub, kui sa nii ei mõtle?
Sa jäädki käima ringiratast ümber oma tobeda "mäe" -
üles-alla, üles-alla, üles-alla, tundes end koguaeg halvasti.
Tahad teha head, aga ikka paned puusse,
tundes end 3 päeva jutti süüdi.
Me ei pea kartma kasvu.
Ütle: "Ma ei karda kasvada."
Jumal annab inimestele ande ehk võimeid.
Iga asi, mida oskad ja milles oled osav, on and, mille Jumal on sulle andnud.
Ja kui aus olla, siis usun,
et imetleme inimesi nende andide pärast oluliselt rohkem kui peaksime.
Me peaks imetlema rohkem pigem Jumalat,
kes on need annid andnud.
Sest inimesed igatsevad nagunii imetluse, vastuvõtu ja aplausi järele
ja sageli ka kristlastena me oleme enam mures oma andide
ja selle pärast, mida nende abil suudame,
kui selle pärast, et muretseda enam oma iseloomu pärast.
Paljudel inimestel on ande, mis võivad viia neid kaugele,
kuid neil pole piisavalt iseloomu, et püsida seal, kuhu nad on jõudnud.
Seetõttu näemegi nii palju kiirelt tõusvaid tähti,
kelle and lennutab neid teatud kõrgustesse,
kuid kus nad seejärel teevad end täiega lolliks,
langedes pattu ja tehes midagi häbiväärset ning kohutavat.
Ja kui nad teevad seda veel Jeesuse nimel,
on asi veelgi hullem!
Inimesed aga on segaduses ja ütlevad: "Me ei saa aru, mis toimub!"
Seetõttu, kuigi sul on suur and - ja paljudel teist on...
Sa oled võimekas mitmel alal ja samas sa ei mõista,
miks Jumal ei kasuta sind ja miks uksed ei avane su ees.
Kuid tead, mis?
Sa pigem palu, et need uksed ei avanekski enne,
kui Jumal on saanud su iseloomu nii kaugele,
et suudad sealt uksest õige suhtumisega läbi minna.
Me oleme ütlemata altid igatsema ülendust,
kuid sageli on inimestel küll palju ande, aga puudub igasugune sisu.
Võimed, mille Jumal meile annab, eristavad meid üksteisest.
Need ei tee meid üksteisest paremaks, vaid üksteisest erinevamaks.
Ma olen väga hea suhtleja, aga mitte laulja.
Ma olen õpetaja, aga mitte muusik.
Jumal ei anna meile kõiki ande, kuigi samas ju võiks, kui Ta vaid tahaks.
Ta ei lase ühel inimesel teha kõike ja huvitav küll, miks?
Sest Ta tahab, et me vajaksime üksteist.
Kui sina suudad midagi, mida mina ei suuda
ja samas ma vajan sinu võimeid ja ande, siis see tähendab, et ma vajan sind.
Jumal tahab, et mõistaksime,
et Ta annab meile just need annid, mida Tema tahab anda.
Seetõttu Ta ei taha, et oleksime kadedad üksteise peale,
ihaldades midagi, mida kellelgi teisel on.
Ta ei taha, et kulutaksime oma elu püüdele olla keegi teine.
Ta tahab, et oleksime rahul anniga, mille Ta on meile andnud.
Olgu see siis avalik või salajane and.
Olgu selleks siis and, mille peale avalikkus plaksutab,
või and, millest keegi suurt palju ei arva.
Me kõik oleme pisut seda laadi,
et kui kohtame mõnda uut inimest, kes on näiteks ettekandja või mehaanik,
siis ütleme suht ükskõikselt: "Kui kena!"
Kui aga keegi ütleb, et ta on teadlane või arst,
siis mõtled kohe: "Ossaaa!"
Kuid tegelikkuses pole ükski neist tähtsam kui teine.
Ükski neist pole ka parem kui teine,
sest ainuke põhjus, miks teadlane saab olla teadlane,
on selles, et Jumal on andnud talle selleks vastavad ajud!
Sageli aga muutuvad nad nii uhkeks ja targaks,
et nad ei too enam au Jumalale nende andide eest,
mis annavad neile võime teha seda, mida nad teevad.
Üks suurimaid vigu, mida teha võime,
on olla uhked selle üle, mida me suudame.
Ja sealt edasi minnes saavutada teatud suhtumine,
mis põlastab neid, kes pole sama osavad kui meie.
"Miks sa küll nii aeglane oled?"
Ainus põhjus, miks sina nii kiire oled, on selles, et Jumal lõi sind nii.
"No kuidas sa sellest küll aru ei saa?"
Ega sa ka saaks, kui Jumal poleks andnud sulle võimet seda mõista.
Tahan, et jõuaksid täna punkti,
kus sa esmalt aktsepteerid end just sellistena nagu sa oled.
Kus sa õpid hindama seda, mille Jumal on sulle andnud.
Olgu selleks siis söögitegemine, laste õpetamine, abilise või assistendi roll.
Võib-olla sa oled keegi, kellele meeldib koristada.
Teate, mis?
Ma olen ütlemata tänulik, et mul on keegi, kellele meeldib mu maja koristada!
Sest mulle ei meeldi koristada, küll aga vihkan ma mustust.
Mul on hea meel, et mul on keegi, kes oskab mulle soengut teha.
Mul on hea meel inimeste üle, kes tegid mulle tänase meigi.
Mul on hea meel, sest see jätab mulle võimaluse rääkida.
Ma võin rääkida nendega kasvõi päev otsa,
kui nad teevad ära selle, mida mina ei suuda.
Ma tulin Jumala juurde 70-ndatel,
kui üle maailma toimus võimas karismaatiline ärkamine
ja paljud inimesed said võimsalt Püha Vaimu poolt puudutatud.
Tol ajal õpetati väga palju ka Püha Vaimu andidest.
Ma tahan teha seda ka täna õhtul,
kuna usun, et praegu elame ajastul,
kus Püha Vaimu andidest ei räägita piisavalt.
Iga teemaga võib muidugi üle võlli minna.
Jumal tahab, et oleksime edukad, kuid see pole ainus asi,
nii et kui sa kuulutad ainult edust ja õitsengust,
läheb inimeste tähelepanu vaid rahale ja nad unustavad Jumala.
Seetõttu peab kogu õpetus olema tasakaalus.
Jumal annab meile oma ande
ja Ta tahab, et õpiksime neid kasutama.
And Jumalalt tähendab Tema üleloomuliku väe ülekannet,
mis hoiab sind elamast tavapärast elu.
Jumala annid annavad sulle võimaluse
elada oma igapäevaelu üleloomulikul ja erilisel moel.
Tema annid kätkevad endas Tema väge.
Nii et me vaatame osasid neist.
Samas on meil oluline teada, et kuigi Jumal annab meile oma ande
ja tahab, et me neid kasutaks,
tahab Ta enam kui midagi muud, et me kannaks vilja.
Jesaja 37:31 kutsub meid üles juurduma altpoolt ja kandma vilja pealt.
Kui me juurdume altpoolt, kanname ka vilja pealtpoolt.
Kui sa külvad seemne, ei näe sa maapinnal enne midagi,
kui juured on sügavale maapinda juurdunud.
Alles siis saavad viljad pealpool esile tulla.
Kui sul on puu, millel pole sügavaid juuri,
aga see kannab palju vilja,
siis esimese tormi peale, mis tuleb, niidetakse see puu maha.
Kui aga puul on sügavad juured, ei saa tormid temaga midagi teha.
Üle 30 aasta tagasi, kui Jumal kutsus mind kõnelema,
istusin oma elutoas teleri ees ja jälgisin kõiki telejutlustajaid.
Ja ma ei suutnud mõista,
miks Jumal ei lase mul tõusta ja astuda avalikku teenistusse,
selle asemel et õpetada mingit hädist piibligruppi oma elutoas
iga teisipäeva õhtul 5 aastat järjest!
Mõtlesin osade nende telejutlustajate suhtes,
et ma õpetaks kümneid kordi paremini!
Kui paljud mõistavad, miks olin endiselt oma elutoas
ja nemad teleekraanil?
Ma suutsin õpetada juba tol ajal nii nagu praegu,
aga mul puudus iseloom selleks.
Ma olin täis uhkust ja minus polnud mingit alandlikkust, õrnust ega kannatlikkust.
Mu rõõm sõltus mu olukordadest ja ma ei teadnud midagi armastusest.
Mitte kui midagi!
Ma võisin küll kirikus kellelegi õla peale patsutada ja öelda:
"Ma armastan sind Kristuse armastusega!"
Me oleme sellega täiega üle pingutanud.
Meile öeldi iga nädal koguduses:
"Mine kallista kedagi ja ütle talle, et armastad teda Kristuse armastusega."
Mulle isegi ei meeldinud inimesed!
Ma olin kirikust lahkudes valmis neid taga rääkima,
aga näe kirikus "armastasin neid Kristuse armastusega".
Ja ma ei saanud aru, miks Jumal ei lase mind maailma lahti?
"Hoidke alt - siit ma tulen!"
"Kuuluta aga, Joyce!"
Saate te aru, millest ma räägin?
Nii et see on teema, mida veidi käsitleda,
enne kui muude asjade juurde edasi liigume.
Jumala kuningriigis ei tunta meid andide järgi, mille Jumal meile annab,
vaid viljade järgi, mida Jumal igatseb näha.
Jumal tahab näha meis iseloomu.
Piibel ütleb, et meid tuntakse meie viljast.
Maailm imetleb ande.
Kui suudad teha midagi, mis maailma silmis on äge,
oled raudselt vastuvõetud!
Kuid Jumal imetleb iseloomu.
Andidega on lihtne, sest need on meile muidu antud.
Kuid me pole teistest paremad vaid seetõttu,
et suudame midagi, mida nemad ei suuda.
Me peame õppima elama sügavamal tasandil.
"Kui puu on hea, siis on ta viligi hea,
või kui puu on halb, siis on ta viligi halb;
sest puud tuntakse tema viljast." Matteuse 12:33
Me peame õppima olema viljade tundjad.
Peame elama sügavamal tasandil ja nägema sügavamale inimeste ellu,
kes on meie ümber ja kellega lävime.
Virsikupuu on virsikupuu seetõttu, et see annab virskuid, onju?
Seetõttu ei käi ka virsikupuu ruupor käes ega kuuluta kõigile: "Ma olen virsikupuu!"
"Vaadake mind - ma olen virsikupuu!"
Ja siis inimesed tulevad ning küsivad: "Aga kus su virsikud on?"
See on see, mis kristlastega juhtub.
"Oo, ma olen kristlane!
Mul on kristlik kleeps auto stange peal ja kristlik märk rinnas!
Ma kuulan kodus jutlusi ja hüüan: "Halleluuja! Kiitus Issandale!"
Ma ajan kurje vaime välja! Juhhuuuu, ma olen kristlane!"
Oled küll, aga kus on su vili?
Sind tuntakse sinu viljast.
Aitad sa kedagi?
Oled sa kannatlik? Armastad sa inimesi?
Annad sa teiste heaks? Oled sa kiire vabandama?
Oled sa õrn ja tasane? Oled sa ustav ja mitte allaandja?
Kuidas sa inimesi kohtled?
Kõik need asjad on olulised Jumalale. Öelge: aamen.
Vaatame korra osasid neid vaimuande 1 Korintlastele 12:1
"Vaimuandide suhtes, vennad, ei taha ma jätta teid teadmatusse."
Seega Jumal tahab, et oleksime vaimuandidest teadlikud.
Kui paljud teist pole eriti midagi vaimuandidest kuulnud?
Usun, et teadmatuses olijate arv kasvab aastatega veelgi,
kui me ei hakka selles vallas õpetama.
Ma käisin aastaid kirikus, teadmata midagi vaimuandidest.
Ma ei teadnud,
et mitmed üleloomulikud asjad on mu jaoks kättesaadavad.
Kuid teadsid sa, et me kõigi sees on igatsus üleloomuliku järele?
Sest igaühe meie sees on üks vaimne osa
ja seetõttu me igatseme ka vaimseid asju.
Me tahame teada asju, mille kohta me ei tea, kuidas neid teame.
Me tahame neid üleloomulikke ande,
kuid samas ei julgeta neist liiga palju õpetada,
kuna kardetakse, et inimesed hakkavad neist liiga palju sõltuma.
Siin peatükis räägitakse paljudest asjadest
ja te saate hiljem neist ise lähemalt lugeda.
Kuid 1 Korintlastele 12:8 on öeldud:
"Nii antakse ühele Vaimu kaudu tarkusesõna,
teisele aga tunnetusesõna sellesama Vaimu poolt."
Need mõlemad on väga praktilised annid.
Ma saan sageli tunnetusesõnu, mis ei tähenda seda, et hüüan:
"Tähelepanu, kuulake nüüd - ma lasen kohe oma anni käiku!
Mul on tunnetusesõna!"
70-ndatel see enam-vähem nii käiski ja asi kiskus veits imelikuks,
kuna kõik püüdsid oma anniga eputada.
Mul oli juba kõrini sellest, kui mu käest koguaeg küsiti:
"Mis sinu and on?"
Kõik olid segaduses oma andide ja kutsumuse suhtes,
nii et keegi ei teinud suurt palju midagi.
Eesotsas "suureks saamisega".
Kui teie seas on kedagi, kes sellest ajast pärit,
siis teate täpselt, millest ma räägin.
Nii et õpetus vaimuandidest on tähtis,
kuid veelgi olulisem on mõista nende tegelikku väärtust.
Ma saan tunnetusesõnu koguaeg.
Jumal kõneleb läbi minu läbi mu jutu
ja sa mõtled endamisi: "Kuidas ta küll ometigi teadis?"
"Uskumatu, et seda ütlesid!"
"Ütlesin Jumalale enne su koosolekut, et kui Sa ei ütle mulle seda ja toda, siis..."
Kuulen sellistest lugudest pidevalt.
On ehk sinugagi nii läinud, et olles kuulnud mind kõnelemas, mõtled:
"Kuidas ta küll teadis?"
Mina isegi ei tea, et see kõik sünnib, aga Jumal annab mulle tunnetusesõnu.
Mu elus on olnud aegu, kus ma olen kaotanud midagi
ja korraga ma "näen", kus see on.
Ja ma lähen ning võtan selle sealt.
Otsides võtmeid kogu majast näen korraga pilti auto esiistmest
ja seal need ongi!
Nii et tunnetuse -ja tarkusesõna on äärmiselt väärtuslikud.
Ühtlasi on seal juttu imesid tegevast usust.
Usuand on erinev usust, mille põhjal me oma igapäevaelu elame.
Meil kõigil on usku,
kuid vahel annab Jumal sulle usuanni mingi asja suhtes,
mida keegi teine ei suudaks eales uskuda, aga sinu jaoks pole see midagi erilist.
Minul ja Dave'l on usuand selle teenistuse juhtimise suhtes.
Kui meil seda poleks, annaks ma kohe praegu hirmust otsad,
sest ainuüksi mõte järgmisel kuul maksmist ootavatest arvetest teeks seda.
Ma oleks täiega kutu.
Ilma selle usuannita ei julgeks ma üldse nii suurte masside ette tõusta ja olla julge.
Ma ei isegi ei teadnud pikka aega, et mul on see and,
kuni mõni aasta tagasi üks jumalasulane ütles:
"Kas sa ei mõista, et sul on usuand selle teenistuse juhtimiseks?"
Minu jaoks aga polnud see teema.
Seetõttu ongi Jumala andidega nii, et me ei patsuta endile nende osas õlale,
kuna Jumal annab meile võime teatud asju teha
ja kogu au selle eest kuulub ainult Talle.
See on ka põhjus, miks me ei pea vaatama teiste peale,
mõeldes, et kui me pole nagu nemad, on meiega midagi viltu.
Me ei pea vaatama teiste peale ja arvama, et meiega on midagi viltu.
Aamen?
Mul oli 23 aastat tagasi rinnavähk ja ma pidin minema operatsioonile.
Samas tean inimesi, kes on vähist üleloomulikult terveks saanud.
Ma oleks võinud ju mõelda:
"Mis siis mul ja minu usul viga on? Kas Jumal mind ei armastagi?"
Kui aga mõistad kõiki neid asju, siis ka tead, et Jumal armastab kõiki,
kuid Ta plaanid erinevate inimeste suhtes on erinevad.
Jumal tervendas ka minu, aga teisel moel kui mõnda teist naist.
Ma pidin minema küll opile, kuid pääsesin jälle keemiaravist.
Ühtlasi käin igal aastal kontrollis, kuid vähk on siiani kadunud.
Jumal kandis hoolt mu eest.
2 nädalat jutlustamist jäi küll vahele, kuid peale oppi naasesin taas tööle.
Kui sa ei tea, kes sa oled, ei mõista sa ka,
et Jumal annab osadele ande ja teistele mitte.
Kuid Jumal kannab sellest hoolimata hoolt su vajaduste eest -
mis sest, et muul moel, kui mõne teise eest.
Seetõttu ei peagi sa end kunagi kellegi teisega võrdlema,
mõeldes, mis sul viga on, et sa ei saa asju nii nagu teised?
Usun, et tänase õhtu lõppedes
on mõned inimesed võimelised kergendatult hingama ja ütlema:
"Sa tahad öelda, et minuga on kõik hästi?
Et minuga on tõesti kõik hästi?"
Ja siis on seal imede tegemise and
ja vaimude eristamise and. Võrratu and, mida omada!
Sa näed kedagi, kellega väliselt tundub kõik igati OK,
aga sa kuidagi tajud, et miski ei klapi.
Miski lihtsalt ei klapi.
Me paneme täiega puusse, kui ei järgi selles seisus Jumala Vaimu
ja selle asemel, et hoida seda enda ja Jumala vahel
ning palvetada selle pärast ja jälgida, mis juhtub,
me hoopis läheme ja räägime sellest 20-inimesele:
"Kuule, selle inimese juures pole küll kõik korras!"
Ma räägin ju tõtt?!
Seetõttu, kui meil on küll annid, aga pole vilju, mis neid tasakaalustaks,
võivad me annid muutuda üsnagi ohtlikuks.
Ma olen tundnud inimesi, kellel on väga terav vaimne eristamise and,
kuid nad pole olnud piisavalt küpsed Jumalas
ega omanud vaimuvilju,
nii et nad nägid Saatanat iga ukse taga.
"Oo, siin on see!" ja "Oo, siin on too!"
Istusin kord ühe neiuga restoranis ja ta küsis:
"Näed sa seda inglit seal nurgas?"
Ma püüdsin oma supigagi hakkama saada!
Ta nägi ingleid iga nurga peal, samas kui ma ei näinud midagi,
nii et ma mõtlesin, mis mul siis viga on? Miks ma neid ei näe?
Ma ei usu, et temagi neid tegelikult nägi,
aga kui ka nägi, oleks võinud oma suu pigem kinni hoida.
Sest ta püüdis mulle lihtsalt muljet avaldada,
samal ajal kui ma oma suppi sõin.
Kuid me ei pea püüdma üksteisele muljet avaldada.
Piiblis on öeldud, et Jumala Vaim annab neid ande nii nagu ise tahab
ja need on mõeldud kõigi kasuks ja Jumala nime auks.
Me ei kasuta neid selleks, et pasundada neist kõikjal.
Me ei kasuta neid selleks, et pidada end paremaks teistest.
Ma pole parem kui teised vaid seetõttu, et siit lavalt õpetan.
Phil pole parem kui teised, kuigi on võrratu laulude autor ja laulja.
See, et oleme siin laval, ei tee meid paremaks teistest.
Siin on täna õhtul inimesi, kes on taevas 1000 korda kuulsamad
kui keegi meist, kes me siin laval oleme.
Ma tean seda! Ma tõesti tean.
Siin on täna inimesi, kes on nii väärtuslikud jumalariigile,
et see ületab kogu mõistuse!
Ja samas ei tea keegi nende nime.
Kuid Jumal teab.
Kõik Jumala poolt antud annid, võimed ja oskused
on Tema poolt tasuta antud.
Vaimuviljad on aga midagi, mida peab arendama.
Mina näiteks olen kõneleja,
kuigi ma pole kunagi pidanud õppima, kuidas kõnelda, sest see on and.
Küll aga olen ma pidanud õppima armastamist, alandlikkust
ja rõõmus ning rahus olemist igasugu olukordades.
Seetõttu on vaimuviljade kohta õppimine vägagi oluline.
Täna pakume sulle vaimuviljade tegevusplaani.
Mulle meeldib tegutsemine ja ma usun, et me peame tegutsema.
See hõlmab ühte 1 DVD'd, 7 CD'd ja ühte raamatukest, mille põhjal õppida.
Usun, et see kõik on sulle abiks
ja ma tahan julgustada sind õppima ja uurima vaimuviljade kohta.
Vahel me uurime asju, mida me ei vaja ja jätame uurimata need, mida vajame.
Piibel aga õpetab väga selgelt, et meid tuntakse meie viljast,
nii et uuri ja arenda vaimuvilju oma elus kohe hoolsasti.
Telli see komplekt juba täna,
lastes Jumalal arendada endas armastust, enesevalitsust, rahu, rõõmu jne.
Jumal kasutab sind inimeste eludes imelistel viisidel,
kui vaid õpid minema maailma ja tegutsema vaimuviljades.
Tavainimene seda omast jõust ei suuda.
Telli endale komplekti kuuluv 1 DVD, 7 CD'd ja raamat allolevalt kodulehelt.
Kas sa tead, kui väärtuslik sa oled?
Avasta, kui väga Jumal sind armastab.
Tule ja avasta me naistekonverentsidel, milline tõeline aare sa oled!
Täpsem info J.Meyeri kodulehelt.
LOOTUSE KÄSI
LIIBANON
Tagakiusajad on käinud mööda Iraagi linnasid ja külasid,
kiusates taga kristlasi ja sundides neid lahkuma oma kodudest.
Paljude nende lapsed on äravõetud ja mehed nende silme all tapetud.
Kõik pered lahkuvad.
Enamus neist on tulnud Liibanoni,
kus nad tunnevad end turvaliselt ja kus on suur kristlik kogukond.
Paljud lapsed osalevad meie lasteprogrammides
ja õpivad Jeesuse kohta.
Kui nad siis kodus õpitud ülistuslaule laulavad,
küsivad nende pered, miks nad nii õnnelikud ja rõõmsad on?
Miks nad jälle naeratavad?
Sest Iraagis püsisid lapsed kodus 24/7.
Nad ei tohtinud kodust lahkuda, mängida ega lõbutseda,
sest hirm autopommide, lasteröövide jms. ees oli suur.
Siin aga leiavad nad uuesti oma rõõmu ja see on nii põnev.
LOOTUSE KÄSI
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks, jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri sõprade-partnerite toele.